Odo Burgundie Dux (etc.) Venerabili Patri Roberto Abbati Molismensi et reliquis qui cum eo unum sunt in Domino, Pax aeterna in aeterno Deo. Allatae sunt nobis literae sinceritatis vestrae per manus modestissimi viri Stephani socii vestri; quibus visis, et intentionem probamus, et opus. Facite quod spiritus jubet, ego non deero vobis, sed ab Episcopis Provincialibus, etsi oportuerit a Romana Sede, quidquid volueritis, impetrabo. Locum solitudinis eligite, et pro me assidue ad Dominum orate. Vestram sinceritatem Dominus conservet et puram intentionem augeat.